

**ΙΑΤΡΙΚΟΣ ΣΥΛΛΟΓΟΣ ΠΥΡΓΟΥ-ΟΛΥΜΠΙΑΣ**

**ΓΡΗΓΟΡΙΟΥ Ε΄1 - ΠΥΡΓΟΣ 27100**  Πύργος 27-06-2014

**ΤΗΛ: 2621 0 22311 - ΦΑΞ: 2621 0 20044** Α.Π.: 647

**e-mail: ispo@otenet.gr**

**site: www.ispyrgou.gr**

Προς: τον Πρόεδρο και τα μέλη του Δ.Σ. του Π.Ι.Σ.

Κοινοποίηση: 1) Ο.Ε.Ν.Γ.Ε.

2) Ιατρικούς Συλλόγους της χώρας

3) Μέλη του Ι.Σ.Π.Ο.

**ΘΕΜΑ:** Παράνομη ενσωμάτωση επιδόματος βιβλιοθήκης στις ετήσιες απολαβές των Νοσοκομειακών Ιατρών.

Κύριε Πρόεδρε,

Σας ενημερώνουμε ότι σύμφωνα με απόφαση του Αρείου Πάγου προ 3ετίας, το επίδομα βιβλιοθήκης δεν φορολογείται για τους Νοσοκομειακούς Ιατρούς. Παρόλα αυτά **το Υπουργείο Οικονομικών δεν τήρησε το Νόμο** και έχει ενσωματώσει το επίδομα βιβλιοθήκης στις ετήσιες απολαβές όλων των Νοσοκομειακών Ιατρών με αποτέλεσμα να γίνεται φορολογητέο αυτό το επίδομα παρανόμως.

΄Εχουμε δε, ενημερώσει και την Ο.Ε.Ν.Γ.Ε. όπως επίσης και τον Πρόεδρό της τον κ. Βαρνάβα γι΄αυτό το θέμα.

Κύριε Πρόεδρε, **προτείνουμε να απαιτήσουμε δυναμικά το αφορολόγητο, καθότι το επιπλέον ποσό που θα χρειαστεί να πληρώσουν οι Νοσοκομειακοί Ιατροί σαν φόρο του 2013, είναι της τάξεως των 1.000 ευρώ περίπου για κάθε Ιατρό**. Και με τις εξοντωτικές μειώσεις που έχουν υποστεί τα τελευταία χρόνια έχουν φέρει τους Ιατρούς σε δυσχερή θέση.

**Σας γνωρίζουμε επίσης ότι άλλες κατηγορίες που απολαμβάνουν αυτού του επιδόματος δεν φορολογούνται.**

**Παρακαλούμε για τις όποιες ενέργειες κρίνετε απαραίτητες να γίνουν, έτσι ώστε αυτή η αδικία αποκατασταθεί το συντομότερο.**

Για το Διοικητικό Συμβούλιο

Ο Πρόεδρος Ο Γεν. Γραμματέας

Ευάγγελος Παπαγεωργίου Ιωάννης Δάρας